Hagen gir en million til Høyre
Det har hersket usikkerhet om Hagen-familien vil videreføre tradisjonen med å gi pengegaver til borgerlige partier, etter at døtrene Caroline Marie Hagen Kjos og Nina Camilla Hagen Sørli tok over ansvaret fordriften av familieselskapet Canica i fjor. Nå sier Hagen til VG at døtrene også vil gi partistøtte. Hagen sier at hans to døtre har overlatt det til ham å uttale seg i denne saken. – Spørsmålet ble diskutert på siste styremøte i Canica og begge døtrene mine gjorde det klart at de ønsket å videreføre støtten til de to store borgerlige partiene, Høyre og Fremskrittspartiet. Høyre i Oslo vil få en million kroner og Frp vil få 500 000 kroner, hvis de tar kontakt.– Betyr det at Frp ikke har tatt kontakt og at Siv Jensen vil få 500 000 kroner hvis hun ringer? – Ja, hvis hun og Fremskrittspartiet vil ha 500 000 kroner, er det bare å ringe eller banke på døren, så skal vi nok ordne det. – Hvordan begrunner dine døtre videreføringen av støtten? – Det var noe de ønsket. Det var Caroline som tok initiativ og sa at de vil fortsette å gi penger. – Dere har tidligere gitt til KrF og Venstre også. Får ikke de? – Nei, vi har bestemt at det naturlige er å støtte de to sentrale regjeringspartiene. Frp-leder Siv Jensen gleder seg over budskapet og pengene fra Hagen-familien. – Frp er glade for alle som ønsker å støtte vår valgkamp, og vi er allerede i dialog med Hagen om et mulig bidrag. Private valgkampgaver er med på å styrke vår mulighet til å fremme partiets budskap, sier hun.Caroline Marie Hagen Kjos ønsker ikke å kommentere saken og viser til sin far. – De synes det er naturlig at Høyre i Oslo får en million kroner fordi vi mener byen er veldig godt styrt, ikke minst økonomisk. De holder orden på økonomien, byen ser bra ut, kriminaliteten er på vei ned og vi har landets beste skoler. Vi synes Fabian Stang gjør en utmerket jobb som ordfører og ønsker at han og byrådet skal fortsette. Vi ønsker ikke Ap og eiendomsskatt, sier Hagen og legger til: – Vi er ikke prinsipiell motstander av eiendomsskatt, men det blir helt feil både med formuesskatt og eiendomsskatt. Jeg tror ikke Arbeiderpartiet får mange stemmer på vestkanten i Oslo i høst, sier Hagen. Caroline Hagen Hagen Kjos sier hun ikke ønsker å kommentere saken, men viser til farens uttalelser.Stein Erik Hagen sier de ikke har stilt noen krav om å få noe igjen i konkrete saker. – Når vi ser at Fagforbundet i LO alene gir fire millioner kroner til Aps valgkamp, er det en så stor ubalanse i støtten, at det er viktig at også de borgerlige får. Jeg håper flere bidrar, sier han. – Hagen står fritt til å gjøre hva han vil og det er godt at det er åpenhet om det. Han får som regel godt tilbakebetalt, sier LO-leder Gerd Kristiansen og viser blant annet til redusert formuesskatt. De fire millionene Ap får fra Fagforbundet, går ikke til Oslo Ap, men Ap sentralt.Frp-leder Siv Jensen gleder seg over budskapet og pengene fra Hagen-familien. – Frp er glade for alle som ønsker å støtte vår valgkamp, og vi er allerede i dialog med Hagen om et mulig bidrag. Private valgkampgaver er med på å styrke vår mulighet til å fremme partiets budskap, sier hun.VG laget i forbindelse med valget i 2013 en oversikt over pengegaver gitt siden 2005. Stein Erik Hagen var den største private bidragsyter til samtlige fire store borgerlige partier. Gjennom Canica AS har Hagen donert i alt 12,2 millioner kroner. Det viste også at de fem største bidragsyterne til de borgerlige hadde gitt 22,63 millioner kroner de siste åtte årene. Hagen har stått for over halvparten. Til sammenligning hadde de fem største giverne til de rødgrønne gitt vel 82,5 millioner kroner, hvor LO og deres forbund totalt dominerer med 81,5 millioner kroner.
Stein Erik Hagen sier at hans døtre viderefører hans støtte og gir én million til Høyre. Og de lurer også på om Siv Jensen har lyst på en halv million. gir én million til Høyre. Og de lurer også på om Siv Jensen har lyst på en halv million.